આ આઝાદીની લડત કાં તો હિંસક હતી કે કાં તો અહિંસક !!! જોકે આ બંનેએ અંગ્રેજોને હંફાવવાનું કામ અવશ્ય કર્યું હતું. આમાં ઘણાં મોટાં નામો શમિલ છે, પણ દેશ માટે જાન ન્યોછાવર કરી દેનાર મહાન ક્રાંતિકારી વીર ભગતસિંહ સાથે દેશે બહુજ અન્યાય કર્યો છે. ક્રાંતિકારીની આગળ વીર અને શહિદનું બિરુદ મેળવનાર ભગતસિંહ પ્રથમ અને શક્તિશાળી ક્રાંતિકારી હતાં. જોકે ભારતે એમનાં બલિદાનની કદર કરી નથી એ જુદી વાત છે!!! પણ એમનાં પ્રદાનને ભારત તો શું સમગ્ર વિશ્વ ક્યારેય ભૂલવાનું નથી. ઇતિહાસમાં ભગતસિંહનું નામ ઈજ્જતથી લેવાય છે અને લેવાતું જ રહેશે !!!